《觅李尉白犬》
宋代·王炎

长安少年好狗马，日日遨游五陵下。
八尺腾骧行地龙，突过无前追疾风。
一箭穿空两鵰堕，尚挟白羽腰骍弓。
回鞭更踏南山路，射杀山中白额虎。
却解重五四尺獒，快逐丰狐搜狡免。
错罢归来唤歌舞，酾酒割鲜供笑语。
穷巷书生那有此，毛颍陶泓守环堵。
老来无力跨蹇驴，少日青鞋只徒步。
何况平生非猎师，何须有犬如韩卢。
青毡旧物犹在室，吹灯未灭忧穿窬。
似闻黄耳云来孙，丰颅拳尾雪不如。
从公觅取扞门户，主人高枕偷儿避。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。